༄༅༅། །རང་ཉིད་ལ་བརྗེད་བསྐུལ་མཛད་པ།
ཕག་མོ་གྲུབ་པ་རྡོ་རྗེ་རྒྱལ་པོ། (༡༡༡༠–༡༡༧༠)
༄༅༅། །ན་མོ་གུ་རུ། བླ་མ་མུན་ཁང་གི་སྒྲོན་མེ་ཡིན། །གུས་པས་བསྟེན་ཅིག་རྣལ་འབྱོར་པ། །ཚེ་འདི་རྩྭ་
ཁའི་ཟིལ་པ་ཡིན། །རྟག་ཏུ་མ་རེ་རྣལ་འབྱོར་པ། །འདོད་ཡོན་སྤུ་གྲིའི་སྦྲང་རྩི་ལ། །མྱོང་བར་མ་བྱེད་རྣལ་
འབྱོར་པ། །སྙན་གྲགས་ལུང་པའི་སྒྲ་བརྙན་ལ། །ཆགས་སྡང་མ་བྱེད་རྣལ་འབྱོར་པ། །རང་ཡུལ་བདུད་ཀྱི་
བཙོན་ར་ཡིན། །ཆགས་པར་མ་བྱེད་རྣལ་འབྱོར་པ། །གཉེན་འདུན་འཁོར་བའི་བཙོན་སྲུང་ལ། །ཞེན་པར་
མ་བྱེད་རྣལ་འབྱོར་པ། །ཚེ་ལ་དུས་ཐེབས་མེད་པ་ལ། །ལོང་ཡོད་མ་ཟེར་རྣལ་འབྱོར་པ། །ནོར་རྫས་སྡུག་
བསྔལ་གཞི་རྟེན་ལགས། །ཡོ་བྱད་མ་འཛིན་རྣལ་འབྱོར་པ། །འཁོར་བའི་མེ་འོབས་མཐའ་མེད་ལ། །སྡོད་
བསམ་མ་བྱེད་རྣལ་འབྱོར་པ། །མཐོ་རིས་སྲིན་པོའི་མཛའ་མོ་ལ། །བློ་གཏད་མ་བྱེད་རྣལ་འབྱོར་པ། །ཐེག་
དམན་བྱིས་པ་འབྲིད་པ་ལ། །མཐར་ཐུག་ཏུ་མི་འཛིན་རྣལ་འབྱོར་པ། །འགྲོ་བ་དྲིན་ཅན་གྱི་མ་རྒན་ལ།།
ཡལ་བར་མ་དོར་རྣལ་འབྱོར་པ། །བྱང་སེམས་ནོར་བུ་རིན་ཆེན་ལ། །རང་དོན་མ་སྒྲུབ་རྣལ་འབྱོར་པ།
སྡོམ་པ་ཡོན་ཏན་གྱི་གཞི་རྟེན་ལ། །སྲོག་དང་སྡོས་ཤིག་རྣལ་འབྱོར་པ། །དམ་ཚིག་སོ་ཁའི་མཁར་དཔེ་དེ།།
མིག་བཞིན་སྲུངས་ཤིག་རྣལ་འབྱོར་པ། །དགེ་མི་དགེ་སེམས་ལ་བརྩི་བ་ལ། །ཆོས་དངོས་པོ་ལ་མ་བྱེད་རྣལ་
འབྱོར་པ། །སྣང་བ་སེམས་ཀྱི་མེ་ལོང་ལ། །ཆགས་སྡང་མ་བྱེད་རྣལ་འབྱོར་པ། །མིག་སྐྱོན་གྱི་སྐྲ་ཤད་སྣང་བ་
ལ། །ཕྱི་རོལ་དུ་མ་འཛིན་རྣལ་འབྱོར་པ། །དངོས་འཛིན་འཁོར་བའི་ལྕགས་སྒྲོག་ཡིན། །སྐྱེ་མེད་སྒོམས་ཤིག་
རྣལ་འབྱོར་པ། །རང་སེམས་སངས་རྒྱས་ཡིན་པ་ལ། །གཞན་ནས་མ་ཚོལ་རྣལ་འབྱོར་པ། །གནས་ལུགས་བློ་
ལས་འདས་པ་ལ། །རྟོག་དཔྱོད་མ་རེ་རྣལ་འབྱོར་པ། །བླ་མའི་བྱིན་རླབས་ཀྱི་རྟོགས་པ་ལ། །ཐོས་བསམ་ལ་
མ་རེ་རྣལ་འབྱོར་པ། །བྱིན་རླབས་མོས་གུས་ཀྱིས་ལེན་པ་ལ། །ཡུན་ལ་མ་རེ་རྣལ་འབྱོར་པ། །ལེགས་ཉེས་
ཀྱི་རྩ་བ་བླ་མ་ལ། །ཚད་ལྡན་ཚོལ་ཅིག་རྣལ་འབྱོར་པ། །བླ་མ་སྐུ་གསུམ་གྱི་རང་བཞིན་གྱི། །སྐྱོན་ཡོན་དུ་མ་
རྟོགས་རྣལ་འབྱོར་པ། །ཞི་གནས་འཁོར་བའི་རྒྱུ་འབྲས་ལ། །ཡང་དག་ཏུ་མ་འཛིན་རྣལ་འབྱོར་པ། །རྟོགས་
པ་བློ་དང་བྲལ་བ་ལ། །ཉམས་ཙམ་ལ་མ་རེ་རྣལ་འབྱོར་པ། །དྲན་ཤེས་བཞིན་ཆོས་ཀྱི་རྩ་བ་ལ། །རྒྱུན་
ཆགས་སུ་བསྟེན་ཞིག་རྣལ་འབྱོར་པ། །རྒྱུ་ཡི་དམ་བཅའ་མ་དྲན་པར། །ཡང་སྲིད་མི་འདོད་མ་ཟེར་དང༌།།
ཉེས་ཀུན་སྐྱེ་མེད་ཀྱིས་འདག་པ་ལ། །ནད་གདོན་མ་སོལ་མ་ཟེར་དང་། །རྟེན་འབྲེལ་གྱི་ཆེ་བ་མ་མཐོང་

22
ཞལ་གདམས་དང་མགུར་གླུ་གཅེས་བཏུས།
བར། །རྒྱུ་འབྲས་ཁྱད་དུ་མ་གསོད་དང༌། །ཚོགས་གཉིས་ཤིང་རྟའི་འཁོར་ལོ་ལ། །ཕྱོགས་རེ་མ་ཞེན་རྣལ་
འབྱོར་པ། །དུག་གསུམ་སྐུ་གསུམ་རང་ཆས་ལ། །སྐྱོན་དུ་མ་ལྟ་རྣལ་འབྱོར་པ། །གསང་སྔགས་བསྒྱུར་བའི་
ལམ་པ་ལ། །སྤང་གཉེན་དུ་མ་བྱེད་རྣལ་འབྱོར་པ། །སྡེ་སྣོད་གསུམ་ལམ་གྱི་རིམ་པ་ལ། །ཕྱོགས་རེ་ལ་མ་
ཞེན་རྣལ་འབྱོར་པ། །ཆོས་ཀྱིས་རང་རྒྱུད་འདུལ་བ་ལ། །ཡང་བཟོ་མ་བྱེད་རྣལ་འབྱོར་པ། །མིག་ཅན་གྱིས་
ལོང་ཁྲིད་བྱེད་པ་ལ། །ལོང་བས་ལོང་བ་མ་འཁྲིད་དང༌། །གཏན་གྱི་བསོད་ནམས་བྱེད་དུས་སུ། །འདོད་
པའི་ཁོལ་པོ་མ་བྱེད་དང༌། །གཡེང་བ་བདུད་ཀྱི་མགོ་སྐོར་ཡིན། །དབེན་པ་བསྟེན་ཅིག་རྣལ་འབྱོར་པ།།
གྲོགས་བཟང་བརྟེན་པའི་འཁར་བ་ཡིན། །གྲོགས་ངན་སྤོངས་ཤིག་རྣལ་འབྱོར་པ། །གྲུ་གཅིག་ཏུ་ཞུགས་
པའི་སྤུན་རྣམས་ལ། །བརྩེ་གདུང་མ་བྲལ་རྣལ་འབྱོར་པ། །གྲོས་འདེབས་རང་ལས་མེད་པ་ལ། །རང་ལ་
རང་ཕྱེ་མ་གཏོང་དང༌། །ཆོས་ཉོན་མོངས་ཀྱི་གཉེན་པོ་ཡིན་པ་ལ། །ང་རྒྱལ་མ་བྱེད་རྣལ་འབྱོར་པ། །བླ་མའི་
གདམས་ངག་བདུད་རྩི་ཡིན། །སྨན་གཞན་ནས་མ་ཚོལ་རྣལ་འབྱོར་པ། །སངས་རྒྱས་བསྟན་པ་རིན་ཆེན་ལ།།
གཅེས་སྤྲས་མཛོད་ཅིག་རྣལ་འབྱོར་པ། །ཆོས་སེམས་དང་འདྲེས་པ་ཞིག་འཚལ་ལགས་པས། །རྟགས་ཙམ་
མ་འཛིན་རྣལ་འབྱོར་པ། །འུབས་ཀྱིས་ཧྲིལ་གྱིས་དྲིལ་ལགས་ན། །ཆོས་ཆོས་བཞིན་མཛོད་ཅིག་རྣལ་འབྱོར་
པ། །འདི་གཞན་ལ་བཟླས་པ་མ་ལགས་ཏེ། །རང་ལ་བརྗེད་བསྐུལ་བྱས་པ་ལགས། །ལམ་འདིར་ཞུགས་ནས་
རང་གཞན་ཀུན། །ཆོས་རྗེའི་གོ་འཕང་ཐོབ་པར་ཤོག། །།

ཞལ་གདམས་བསླབ་བྱའི་སྐབས།
23
༩